CELEX: 62012CN0576
Language: lv
Date: 2012-12-10 00:00:00
Title: Lieta C-576/12 P: Apelācijas sūdzība, ko par Vispārējās tiesas (otrā palāta paplašinātā sastāvā) 2012. gada 3. oktobra spriedumu lietā T-465/09 Jurašinović /Padome 2012. gada 10. decembrī iesniedza Ivan Jurašinović

2.2.2013   
            
            
               LV
            
            
               Eiropas Savienības Oficiālais Vēstnesis
            
            
               C 32/14
            
         Apelācijas sūdzība, ko par Vispārējās tiesas (otrā palāta paplašinātā sastāvā) 2012. gada 3. oktobra spriedumu lietā T-465/09 Jurašinović/Padome 2012. gada 10. decembrī iesniedza Ivan Jurašinović
   
   (Lieta C-576/12 P)
   2013/C 32/19
   Tiesvedības valoda — franču
   
      Lietas dalībnieki
   
   
      Apelācijas sūdzības iesniedzējs: Ivan Jurašinović (pārstāve — N. Amara-Lebret, avocate)
   
      Otra lietas dalībniece: Eiropas Savienības Padome
   
      Prasījumi:
   
   
               —
            
            
               atcelt apstrīdēto lēmumu, nosūtīt lietu atpakaļ Vispārējai tiesai, vai arī
            
         
               —
            
            
               atcelt 2009. gada 22. septembra lēmumu ar kuru prasītājam ir piešķirta tikai daļēja piekļuve šādiem dokumentiem: ziņojumiem, ko laikposmā no 1995. gada 1. līdz 31. augustam sagatavojuši Eiropas Savienības novērotāji, kas atradās Horvātijā, Kninas [Knin] zonā;
            
         
               —
            
            
               nospriest, ka Eiropas Savienības Padomei ir jāļauj elektroniskā formātā piekļūt visiem pieprasītajiem dokumentiem;
            
         
               —
            
            
               nospriest, ka Eiropas Savienības Padomei ir jāizmaksā prasītājam summa EUR 8 000 apmērā, neskaitot tiesāšanās izdevumus, kā arī procenti saskaņā ar ECB noteikto likmi prasības reģistrēšanas dienā.
            
         
      Pamati un galvenie argumenti
   
   Savas prasības pamatojumam prasītājs izvirza trīs pamatus.
   Pirmkārt, prasītājs uzskata, ka Vispārējā tiesa ir pārkāpusi vispārējo principu attiecībā uz tiesībām uz lietas taisnīgu izskatīšanu, jo tai nebija tiesību lemt par prasību, iepriekš neizvērtējot dokumentus, kuriem tika lūgta pieeja.
   Otrkārt, prasītājs apgalvo, ka ir pārkāpts Eiropas Parlamenta un Padomes 2001. gada 30. maija Regulas (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (1) 9. panta 1. punkts un 4. panta 1. punkta a) apakšpunkts, jo ja 4. panta 1. punkta a) apakšpunktā ir paredzēts, ka var atteikt piekļuvi dokumentam, ja iepazīšanās ar to var kaitēt sabiedrības interesēm saistībā ar starptautiskajām attiecībām, šāds atteikums nevar būt balstīts uz to klasificējamo dokumentu slepenību, uz kuriem neattiecas 9. panta 1. punktā paredzētā aizsardzība.
   Treškārt, prasītājs apgalvo, ka Vispārējā tiesa ir pieļāvusi kļūdu tiesību piemērošanā saistībā ar dokumentu agrākas publiskošanas faktu. Situācijā, kad saziņa, kas izveidojusies starp Padomi un Starptautisko Kara noziegumu tribunālu bijušajai Dienvidslāvijai, var balstīties tikai uz Regulas Nr. 1049/2001 noteikumiem, agrākas publiskošanas fakta esamība attiecībā uz vienu no atbildētājiem, kurš ir Eiropas pilsonis, kriminālprocesa, kas norisinās Starptautisko Kara noziegumu tribunālā bijušajai Dienvidslāvijai, laikā, norādot uz to, ka prasītājam ir tiesības prasīt dokumentu atklāšanu.
   
      (1)  OV L 145, 43. lpp.